6.4.2022
EL
Επίσημη Εφημερίδα της Ευρωπαϊκής Ένωσης
C 152/79
3.2.
Η ΕΟΚΕ χαιρετίζει το γεγονός ότι η Επιτροπή αποσαφήνισε πρωτίστως ποια μέτρα μπορούσαν να ληφθούν χωρίς προηγούμενη κοινοποίηση βάσει των ισχυόντων κανόνων, εφαρμόζοντας παράλληλα ένα προσωρινό και ευέλικτο κανονιστικό πλαίσιο, το οποίο επέτρεψε τη χορήγηση κρατικών ενισχύσεων πρωτοφανούς ύψους εντός απλουστευμένου διαδικαστικού πλαισίου. 3.3.
Δυνάμει του εν λόγω νομικού πλαισίου, η Γενική Διεύθυνση Ανταγωνισμού (ΓΔ COMP) της Επιτροπής ενέκρινε αξιοσημείωτο αριθμό εθνικών καθεστώτων ενίσχυσης σε πολύ σύντομο χρονικό διάστημα, όπως επέβαλε η κατάσταση έκτακτης ανάγκης λόγω της πανδημίας, επιδεικνύοντας εξαιρετική επιχειρησιακή ικανότητα. 3.4.
Η ΕΟΚΕ εκτιμά ότι η Επιτροπή κατόρθωσε να βρει έναν αξιέπαινο συμβιβασμό μεταξύ της άνευ προηγουμένου επιτακτικής ανάγκης να καταστούν ευέλικτοι οι κανόνες περί κρατικών ενισχύσεων και της ανάγκης να εξασφαλιστεί ένα ελάχιστο ρυθμιστικό υπόβαθρο επίπεδο και ένας γενικός έλεγχος εκ μέρους της Επιτροπής, με στόχο τον περιορισμό των υπερβολικών ανισοτήτων στην εσωτερική αγορά εξαιτίας των διαφορετικών δυνατοτήτων χρηματοοικονομικής παρέμβασης των κρατών μελών για τη στήριξη των εθνικών οικονομιών τους. 3.5.
Τα πολλαπλά μέτρα ενίσχυσης των επιχειρήσεων που εμπίπτουν στο προσωρινό πλαίσιο —συμπεριλαμβανομένων, μεταξύ άλλων, των άμεσων ενισχύσεων, των κρατικών εγγυήσεων για τραπεζικά δάνεια, της προτιμησιακής δανειοδότησης και της συμμετοχής στο εταιρικό κεφάλαιο— και το αξιοσημείωτο ύψος των ανώτατων επιτρεπτών ορίων ενίσχυσης, ιδίως μετά την τελευταία διόρθωση που πραγματοποίησε η Επιτροπή τον Ιανουάριο του 2021, αποδείχθηκαν επαρκή για την αντιμετώπιση της κρίσης και ανέδειξαν σημαντικές ποιοτικές εξελίξεις σε σύγκριση με το προηγούμενο προσωρινό πλαίσιο που εγκρίθηκε μετά τη χρηματοπιστωτική κρίση του 2008. 3.6.
Όσον αφορά τη σχέση μεταξύ της δημόσιας παρέμβασης στην οικονομία και των κανόνων περί κρατικών ενισχύσεων, η ΕΟΚΕ τονίζει τη δυνητική σημασία των κανόνων ανταγωνισμού ακόμη και όσον αφορά την ορθή και μη στρεβλωτική εφαρμογή των εθνικών σχεδίων ανάκαμψης και ανθεκτικότητας, τα οποία τα κράτη μέλη θα κληθούν να εφαρμόσουν κάνοντας χρήση των ευρωπαϊκών πόρων που τίθενται στη διάθεσή τους. 3.7.
Όσον αφορά τη σχέση μεταξύ των αντιμονοπωλιακών κανόνων που ορίζονται στο άρθρο 101 της ΣΛΕΕ και της πανδημικής κρίσης, η ΕΟΚΕ χαιρετίζει το γεγονός ότι η Επιτροπή εξέδωσε ταχέως ανακοίνωση για την ενθάρρυνση των σχεδίων συνεργασίας μεταξύ των επιχειρήσεων με στόχο να μειωθούν οι ελλείψεις βασικών προϊόντων και υπηρεσιών κατά τη διάρκεια της πανδημίας, προσαρμόζοντας τις παραδοσιακές κατευθυντήριες γραμμές της για τις συμφωνίες οριζόντιας συνεργασίας στις ιδιόμορφες κοινωνικές, οικονομικές και υγειονομικές συνθήκες που επικράτησαν κατά το 2020.
3.8. Συγχρόνως, οι εκτελεστικοί κανονισμοί που εγκρίθηκαν από την Επιτροπή τον Απρίλιο του 2020 προκειμένου να καταστεί προσωρινά πιο ευέλικτη η εφαρμογή των κανόνων ανταγωνισμού στους γεωργικούς τομείς που πλήττονται περισσότερο από την πανδημία COVID-19 θεωρούνται εξαιρετικά χρήσιμοι.
Οι εν λόγω κανονισμοί έδωσαν στους γεωργούς και στις αναγνωρισμένες διακλαδικές οργανώσεις τη δυνατότητα να αναλάβουν προσωρινές συλλογικές δράσεις για τη σταθεροποίηση ορισμένων γεωργικών τομέων.
3.9. Στην έκθεση επί της πολιτικής ανταγωνισμού 2020 περιγράφεται επίσης η δραστηριότητα που ασκήθηκε όσον αφορά τον έλεγχο των συγκεντρώσεων, με 361 κοινοποιηθείσες πράξεις και 352 εκδοθείσες αποφάσεις, με αποτέλεσμα τη διεξοδική εξέταση 18 υποθέσεων.
Αυτό σημαίνει ότι το 76 % του συνόλου των πράξεων που κοινοποιήθηκαν το 2020 εγκρίθηκαν μέσω απλουστευμένης διαδικασίας στην «πρώτη φάση», πράγμα που καταδεικνύει την αποτελεσματικότητα των διαδικαστικών κανόνων, η οποία είναι ιδιαίτερα χρήσιμη ενόψει της επανέναρξης των δραστηριοτήτων συγχωνεύσεων και εξαγορών σε παγκόσμιο επίπεδο που διευκολύνεται από την επί του παρόντος σημαντική κυκλοφορούσα ρευστότητα. 3.10.
Τέλος, η ΕΟΚΕ θεωρεί ιδιαίτερα αξιοσημείωτο το γεγονός ότι το Ευρωπαϊκό Δίκτυο Ανταγωνισμού (ΕΔΑ), μέσω του οποίου συντονίζονται οι δράσεις των εθνικών αρχών ανταγωνισμού και της ΓΔ Ανταγωνισμού, κατόρθωσε να διατυπώσει μια ισχυρή κοινή θέση σχετικά με την εφαρμογή των κανόνων ανταγωνισμού κατά τη διάρκεια της υγειονομικής κρίσης της νόσου COVID-19, με στόχο να αποτραπούν δυνητικά φαινόμενα καιροσκοπικής εκμετάλλευσης που είναι εξαιρετικά αξιόμεμπτα και επιβλαβή σε περιόδους κρίσης. 4.
Ψηφιακή μετάβαση και ανταγωνισμός 4.1.
Η ψηφιακή μετάβαση και η ανάπτυξη της οικονομίας των νέων τεχνολογιών των πληροφοριών και των επικοινωνιών εγείρουν καινοφανή και σημαντικά ζητήματα στον τομέα του ανταγωνισμού.
Γι’ αυτό, η ΕΟΚΕ θεωρεί σημαντική την ανάληψη ενδεδειγμένης από τα ευρωπαϊκά θεσμικά όργανα στον εν λόγω τομέα. 4.2.
Η ΕΟΚΕ έχει ήδη εκφέρει γνώμη σχετικά με τις τρεις κύριες νομοθετικές προτάσεις που ενέκρινε η Επιτροπή, με τις οποίες προτείνονται κανονιστικά μέτρα στο πλαίσιο της ψηφιακής οικονομίας όσον αφορά: την πρόταση κανονισμού του Ευρωπαϊκού Κοινοβουλίου και του Συμβουλίου σχετικά με διεκδικήσιμες και δίκαιες αγορές στον ψηφιακό τομέα (πράξη για τις ψηφιακές αγορές) (1)· την πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την ενιαία αγορά ψηφιακών υπηρεσιών (πράξη για τις ψηφιακές υπηρεσίες) (2), με την πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την ευρωπαϊκή διακυβέρνηση δεδομένων (πράξη για τη διακυβέρνηση δεδομένων) (3).
(1) (2) (3)
ΕΕ C 286 της 16.7.2021, σ.
64. ΕΕ C 286 της 16.7.2021, σ. 70.
ΕΕ C 286 της 16.7.2021, σ.
38.